CELEX: 
Language: mt
Date: 2020-01-20 00:00:00
Title: REGOLAMENT DELEGAT TAL-KUMMISSJONI (UE) .../... dwar il-Bażi tad-Data Ewropea dwar il-Buq

IL-KUMMISSJONI
               EWROPEA

                                      Brussell, 20.1.2020
                                      C(2020) 255 final

     REGOLAMENT DELEGAT TAL-KUMMISSJONI (UE) .../...

                          ta’ 20.1.2020

            dwar il-Bażi tad-Data Ewropea dwar il-Buq

MT                                                          MT
 ---pagebreak---                                  MEMORANDUM TA’ SPJEGAZZJONI

     1.       KUNTEST TAL-ATT DELEGAT
     Il-bastimenti tal-passaġġi fuq l-ilma interni li joperaw fuq il-passaġġi fuq l-ilma interni
     Ewropej jeħtieġ li jissodisfaw rekwiżiti differenti b’rabta mad-dispożizzjonijiet dwar is-
     sikurezza, l-amministrazzjoni u l-ekwipaġġ.
     Sabiex jiġi żgurat it-tħaddim sikur, bastiment irid jikseb ċertifikat ta’ navigazzjoni interna
     maħruġ f’konformità mad-Direttiva (UE) 2016/16291 minn awtorità kompetenti. Fiċ-ċertifikat
     ikun hemm data li tidentifika l-bastiment (l-isem tal-bastiment, it-tip ta’ bastiment, id-
     dimensjonijiet tal-bastiment, eċċ.). In-Numru Uniku Ewropew ta’ Identifikazzjoni tal-
     Bastiment (ENI) huwa fost l-iktar data essenzjali għall-bastiment. Bastiment wieħed jista’ jiġi
     assenjat ENI wieħed biss. L-ENI jinħareġ darba biss u jibqa’ l-istess tul il-ħajja kollha tal-
     bastiment.
     Il-Bażi tad-Data Ewropea dwar il-Buq (EHDB) hija bażi tad-data miżmuma mill-
     Kummissjoni Ewropea li fiha tinġabar id-data tal-bastimenti li joperaw fuq il-passaġġi fuq l-
     ilma interni Ewropej. L-EHDB tintuża biex jiġu vverifikati l-applikazzjonijiet pendenti għaċ-
     ċertifikati u l-informazzjoni dwar iċ-ċertifikati li diġà nħarġu għall-bastiment. L-EHDB
     tintuża biex tappoġġa l-funzjonament tajjeb tas-servizzi tal-informazzjoni tax-xmajjar (RIS)
     f’konformità mad-Direttiva 2005/44/KE2.
     Id-Direttiva (UE) 2016/1629 tiddefinixxi d-dispożizzjonijiet ġenerali għall-EHDB,
     pereżempju li l-Istati Membri għandhom idaħħlu d-data li tidentifika u li tiddeskrivi l-
     bastimenti (mingħajr ma tispeċifika liema data).
     Sabiex tispeċifika iktar id-dispożizzjonijiet għall-EHDB, il-Kummissjoni Ewropea għandha s-
     setgħa li toħroġ att delegat li jiddefinixxi d-dettalji għall-bażi tad-data (eż. lista tad-data li
     tidentifika u li tiddeskrivi l-bastimenti).
     L-EHDB ġiet stabbilita għall-ewwel darba fl-2009 fil-proġett PLATINA (il-Pjattaforma għall-
     implimentazzjoni ta’ NAIADES3) u tħaddmet minn kuntrattur f’isem il-Kummissjoni
     Ewropea. Il-proġett ipprovda servizz pilota għaċ-ċertifikazzjoni tal-bastimenti nazzjonali u
     RIS billi ħoloq konnessjoni bejniethom u ppermetta li tiġi skambjata l-informazzjoni.
     Id-Direttiva tal-Kummissjoni 2013/49/UE4 li temenda l-Anness II għad-Direttiva 2006/87/KE
     tal-Parlament Ewropew u tal-Kunsill li tistabbilixxi r-rekwiżiti tekniċi għall-bastimenti tal-
     passaġġi fuq l-ilma interni stabbiliet l-ewwel dispożizzjonijiet legali dwar l-EHDB u tirrikjedi
     li l-Istati Membri jdaħħlu d-data għall-identifikazzjoni tal-bastiment fil-bażi tad-data.

     1
            Id-Direttiva (UE) 2016/1629 tal-Parlament Ewropew u tal-Kunsill tal-14 ta’ Settembru 2016 li
            tistabbilixxi r-rekwiżiti tekniċi għall-bastimenti tal-passaġġi fuq l-ilma interni, li temenda d-
            Direttiva 2009/100/KE u li tħassar id-Direttiva 2006/87/KE; ĠU L 252, 16.9.2016, p. 118-176
     2
            Id-Direttiva 2005/44/KE tal-Parlament Ewropew u tal-Kunsill tas-7 ta’ Settembru 2005 dwar is-Servizzi
            Armonizzati ta’ Informazzjoni tax-Xmajjar (RIS) f’passaġġi fuq l-ilma interni fil-Komunità; ĠU L 255,
            30.9.2005, p. 152-159
     3
            Communication from the Commission - First progress Report on the implementation of the NAIADES
            Action Programme for the promotion of inland waterway transport /* COM/2007/0770 final */
     4
            Id-Direttiva tal-Kummissjoni 2013/49/UE tal-11 ta’ Ottubru 2013 li temenda l-Anness II għad-Direttiva
            2006/87/KE tal-Parlament Ewropew u tal-Kunsill li tistabbilixxi r-rekwiżiti tekniċi għall-bastimenti tal-
            passaġġi fuq l-ilma interni; ĠU L 272, 12.10.2013, p. 41-43

MT                                                         1                                                            MT
 ---pagebreak---      Mill-15 ta’ Marzu 2016, l-EHDB ġiet migrata fiċ-ċentri tal-kompjuters tal-Kummissjoni
     Ewropea fil-Lussemburgu. Ġie żgurat li l-Kummissjoni Ewropea taderixxi mal-obbligi għall-
     protezzjoni tad-data kif stabbiliti fir-Regolament (UE) 2018/17255.
     Ir-Regolament Delegat propost jipprovdi l-bażi għall-aġġustament tal-EHDB eżistenti għad-
     dispożizzjonijiet stabbiliti fid-Direttiva (UE) 2016/1629.
     Dan ir-Regolament Delegat huwa konformi mal-Artikolu 19(7) tad-Direttiva (UE) 2016/1629
     li jagħti s-setgħa lill-Kummissjoni tadotta atti delegati li jispeċifikaw iktar id-data li trid
     tiddaħħal fl-EHDB, it-tip ta’ aċċess permess u l-istruzzjonijiet dwar l-użu u t-tħaddim tal-bażi
     tad-data.

     2.       KONSULTAZZJONIJIET QABEL L-ADOZZJONI TAL-ATT
     F’konformità mal-Artikolu 32 tad-Direttiva (UE) 2016/1629, qabel ma’ tadotta att delegat, il-
     Kummissjoni għandha tikkonsulta l-esperti nnominati minn kull Stat Membru skont il-
     prinċipji stipulati fil-Ftehim Interistituzzjonali tat-13 ta’ April 2016 dwar it-Tfassil Aħjar tal-
     Liġijiet.
     Il-kontenut tal-EHDB ġie diskuss fis-CESNI6 f’laqgħa ad hoc tas-CESNI fit-28 ta’ Novembru
     2017. F’din il-laqgħa l-Istati Membri fasslu l-lista tad-data meħtieġa għall-bastiment li
     jenħtieġ li tinġabar fl-EHDB.
     L-abbozz tal-att delegat ġie ppreżentat fil-laqgħa tal-grupp ta’ esperti tal-Kummissjoni dwar
     ir-rekwiżiti tekniċi għall-bastimenti tal-passaġġi fuq l-ilma interni fl-24 ta’ Mejju 2018. Il-
     Grupp ta’ Esperti appoġġa l-abbozz tal-att delegat imħejji mill-Kummissjoni Ewropea. L-
     esperti pprovdew ukoll kummenti u rimarki dwar l-abbozz. Ir-rimarki kollha ġew inklużi fl-
     abbozz tal-att delegat.
     Barra minn hekk, il-kummenti tal-partijiet ikkonċernati dwar l-abbozz tar-Regolament
     Delegat inġabru fil-kuntest tal-mekkaniżmu ta’ feedback tar-Regolamentazzjoni Aħjar matul
     il-perjodu bejn is-26 ta’ Awwissu u t-23 ta’ Settembru 2019. B’kollox waslu ħames
     feedbacks. Wasal kumment wieħed mingħand ċittadin u waslu erba’ kummenti mingħand il-
     Membri esperti tal-Kummissjoni dwar ir-rekwiżiti tekniċi għall-bastimenti tal-passaġġi fuq l-
     ilma interni, il-grupp li ġie kkonsultat mill-ġdid waqt li fl-istess ħin kienet qed issir il-
     konsultazzjoni pubblika online. Kull fejn kien possibbli, il-kummenti li waslu ġew integrati fl-
     abbozz finali, speċjalment it-talbiet għal kjarifika.

     3.       ELEMENTI ĠURIDIĊI TAL-ATT DELEGAT
     F’konformità mal-Artikolu 19(7) tad-Direttiva (UE) 2016/1629, l-att delegat jispeċifika d-
     data li trid tiddaħħal fil-bażi tad-data mill-Istati Membri, it-tipi ta’ aċċess permess, b’kont
     meħud tal-kategoriji tar-riċeventi tad-data u tal-iskopijiet li għalihom tiġi pproċessata tali
     data, l-istruzzjonijiet dwar l-użu u t-tħaddim tal-bażi tad-data.
     Id-data tista’ tiġi pproċessata biss mill-awtoritajiet kompetenti tal-Istati Membri, mill-Partijiet
     Kontraenti għall-Konvenzjoni Riveduta għan-Navigazzjoni fuq ir-Renu u mill-pajjiżi terzi li

     5
            Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-
            protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi,
            uffiċċji u aġenziji tal-Unjoni u dwar il-moviment liberu ta’ tali data; ĠU L 295, 21.11.2018, p. 39-98
     6
            Is-CESNI, il-Kumitat Ewropew għat-tfassil ta’ Standards fin-Navigazzjoni Interna, li jaġixxi taħt l-
            awspiċji tal-Kummissjoni Ċentrali għan-Navigazzjoni fuq ir-Renu (is-CCNR) u li huwa miftuħ għall-
            esperti mill-Istati Membri kollha, huwa responsabbli għat-tfassil tal-istandards tekniċi fil-qasam tan-
            navigazzjoni interna li għalihom jenħtieġ li ssir referenza mill-Unjoni.

MT                                                          2                                                             MT
 ---pagebreak---      huma inkarigati bil-kompiti relatati mal-applikazzjoni tad-Direttiva (UE) 2016/1629 u tad-
     Direttiva 2005/44/KE. Dawn l-awtoritajiet kompetenti għandhom aċċess sħiħ għall-EHDB.
     Id-dispożizzjonijiet tal-att delegat jipprevedu wkoll aċċess limitat għall-EHDB (aċċess għall-
     qari biss) għal dawk l-awtoritajiet nazzjonali li huma responsabbli għall-ġestjoni tat-traffiku
     tal-passaġġi fuq l-ilma u tal-infrastruttura, għaż-żamma jew għall-infurzar tas-sikurezza tan-
     navigazzjoni u għall-ġbir tad-data statistika.
     Sabiex wieħed ikollu aċċess għall-EHDB, se jkun meħtieġ li jinħoloq kont permezz tal-bażi
     tad-data. Il-kont jiġi vvalidat minn punt ta’ kuntatt waħdieni għall-EHDB li jkun innominat
     f’kull Stat Membru, kif ukoll fil-partijiet kontraenti għall-Konvenzjoni Riveduta għan-
     Navigazzjoni fuq ir-Renu.
     L-att delegat huwa magħmul minn korp ewlieni (seba’ artikoli) u l-annessi.
     L-Artikolu 1 jiddefinixxi s-suġġett u l-kamp ta’ applikazzjoni tal-att delegat.
     L-Artikolu 2 jirreferi għall-Anness 1 li jipprovdi l-lista tad-data għall-identifikazzjoni ta’
     inġenju li jenħtieġ li tintbagħat fl-EHDB (spjegazzjoni iktar dettaljata fil-parti relatata mal-
     Anness 1).
     L-Artikolu 3 jipprovdi d-dispożizzjonijiet relatati mal-aċċess għall-EHDB u mal-ipproċessar
     tad-data. Dan l-artikolu jiddefinixxi l-awtoritajiet kompetenti responsabbli għall-aċċess tal-
     EHDB u għall-ipproċessar tad-data fl-EHDB.
     L-Artikolu 4 jiddefinixxi d-dispożizzjonijiet dwar l-aċċess għall-qari biss mill-ġdid għall-bażi
     tad-data u l-obbligu għall-awtoritajiet kompetenti f’dan il-qasam.
     L-Artikolu 5 jistabbilixxi l-punti ta’ kuntatt waħdieni għall-EHDB. Il-punt ta’ kuntatt
     waħdieni jservi bħala punt ta’ konnessjoni għall-Kummissjoni u għal Stati Membri oħra, u
     jiffaċilita l-validazzjoni tal-aċċess għall-EHDB.
     L-Anness 1 jelenka d-data meħtieġa rilevanti kollha dwar il-bastimenti li trid tintbagħat mill-
     awtoritajiet kompetenti u jipprovdi l-lista tad-data fakultattiva dwar il-bastimenti. Sabiex tiġi
     żgurata l-konsistenza bejn id-Direttiva (UE) 2016/1629 u r-Regolamenti tal-Kummissjoni
     Ċentrali għan-Navigazzjoni fuq ir-Renu, ġiet inkluża l-lista tad-data għall-bastimenti, li
     jenħtieġ li tintbagħat fl-EHDB, b’referenza għall-Anness 2 tal-istandard ES-TRIN (lista tas-
     sett minimu ta’ data għall-identifikazzjoni ta’ bastiment).
     L-Anness 2 jiddefinixxi l-profili tal-utent u d-drittijiet tal-aċċess, u jipprovdi l-lista ta’ korpi u
     d-drittijiet tal-aċċess tagħhom għas-sett minimu ta’ data għall-identifikazzjoni ta’ bastiment
     fl-EHDB.
     L-Anness 3 jipprovdi dispożizzjonijiet dwar l-aċċess sħiħ u dwar l-ipproċessar tad-data fl-
     EHDB.
     L-Anness 4 jipprovdi dispożizzjonijiet dwar l-aċċess għall-qari biss għall-EHDB.
     L-Anness 5 jipprovdi deskrizzjoni tal-funzjonalitajiet tal-EHDB.

MT                                                     3                                                      MT
 ---pagebreak---                      REGOLAMENT DELEGAT TAL-KUMMISSJONI (UE) .../...

                                                ta’ 20.1.2020

                                dwar il-Bażi tad-Data Ewropea dwar il-Buq

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat id-Direttiva (UE) 2016/1629 tal-Parlament Ewropew u tal-Kunsill tal-14
     ta’ Settembru 2016 li tistabbilixxi r-rekwiżiti tekniċi għall-bastimenti tal-passaġġi fuq l-ilma
     interni, li temenda d-Direttiva 2009/100/KE u li tħassar id-Direttiva 2006/87/KE7, u b’mod
     partikolari l-Artikolu 19(7) tagħha,
     Billi:
     (1)      Sabiex jiġi żgurat li l-applikazzjoni tad-Direttiva (UE) 2016/1629 timxi ħarir, jenħtieġ
              li jingħata aċċess sħiħ lill-awtoritajiet kompetenti tal-Istati Membri, lill-Partijiet
              Kontraenti għall-Konvenzjoni Riveduta għan-Navigazzjoni fuq ir-Renu u lill-pajjiżi
              terzi inkarigati bil-kompitu relatat mal-applikazzjoni tad-Direttivi (UE) 2016/1629 u
              2005/44/KE.
     (2)      L-aċċess sħiħ jippermetti lill-Istati Membri jikkooperaw bejniethom, kif ukoll ma’
              pajjiżi terzi, u jikkoordinaw il-ħidma tagħhom fir-rigward tal-ipproċessar tad-data
              dwar l-inġenji mdaħħla fl-EHDB.
     (3)      L-aċċess għall-qari biss tal-EHDB jenħtieġ li jiġi pprovdut lil awtoritajiet oħra sabiex
              iwettqu miżuri amministrattivi għall-iżgurar tal-ġestjoni tat-traffiku tal-passaġġi fuq l-
              ilma u tal-infrastruttura, għaż-żamma jew għall-infurzar tas-sikurezza tan-navigazzjoni
              u għall-ġbir tad-data statistika.
     (4)      Sabiex jiġi żgurat li l-EHDB taħdem mingħajr intoppi u sabiex tiġi ffaċilitata l-verifika
              tat-talbiet għall-aċċess għall-EHDB, l-Istati Membri, il-partijiet kontraenti għall-
              Konvenzjoni Riveduta għan-Navigazzjoni fuq ir-Renu u l-pajjiżi terzi rilevanti
              jenħtieġ li jinnominaw punt ta’ kuntatt waħdieni.
     (5)      Jixraq li jiġu stabbiliti l-passi li l-Istati Membri jenħtieġ li jsegwu meta jipprovdu l-
              aċċess għall-qari biss għall-EHDB sabiex jiġu żgurati s-sigurtà tad-data u t-tħaddim
              bla intoppi tal-EHDB.
     (6)      Hemm bżonn data ta’ kwalità għolja, komparabbli, aġġornata, affidabbli u
              armonizzata dwar l-inġenji tan-navigazzjoni interna sabiex tiġi ffaċilitata l-verifika
              tad-data u tal-informazzjoni tal-preżent u tal-passat ta’ inġenju b’rabta maċ-ċertifikati
              maħruġa u ma’ applikazzjonijiet ġodda għal ċertifikati. B’konsegwenza ta’ dan,
              jenħtieġ li tiġi stabbilita lista tad-data dettaljata relatata mal-inġenji.
     (7)      Jenħtieġ li l-ispeċifikazzjonijiet jibqgħu teknoloġikament newtrali u miftuħa għal
              teknoloġiji innovattivi, u jenħtieġ li japplikaw il-prinċipji ta’ darba biss u ta’
              interoperabbiltà predefinita. Il-prinċipji u r-rakkomandazzjonijiet stabbiliti fil-Pjan ta’

     7
              ĠU L 252, 16.9.2016, p. 118

MT                                                    4                                                     MT
 ---pagebreak---               Azzjoni tal-UE dwar il-Gvern Elettroniku għall-2016-2020(8) u fil-Qafas Ewropew
              għall-Interoperabbiltà (Qafas Ewropew għall-Interoperabbiltà(9) jenħtieġ li jitqiesu kif
              dovut.
     (8)      Kull meta l-miżuri previsti f’dan ir-Regolament jinvolvu l-ipproċessar tad-data
              personali, jenħtieġ li dan jitwettaq f’konformità mad-dritt tal-Unjoni dwar il-
              protezzjoni tad-data personali, b’mod partikolari r-Regolament (UE) 2018/1725(10)
              fir-rigward tal-ipproċessar mill-Kummissjoni Ewropea u r-Regolament (UE) 2016/679
              tal-Parlament Ewropew u tal-Kunsill(11) fir-rigward tal-ipproċessar mill-awtoritajiet
              kompetenti tal-Istati Membri.
     (9)      Il-Kontrollur Ewropew għall-Protezzjoni tad-Data ġie kkonsultat f’konformità mal-
              Artikolu 42 tar-Regolament (UE) 2018/1725.
     ADOTTAT DAN IR-REGOLAMENT:

                                                           Artikolu 1
                                          Suġġett u kamp ta’ applikazzjoni
     Dan ir-Regolament jistabbilixxi regoli dwar il-ġbir, l-ipproċessar u l-aċċess tad-data
     miżmuma fil-Bażi tad-Data Ewropea dwar il-Buq (l-EHDB) imsemmija fl-Artikolu 19 tad-
     Direttiva (UE) 2016/1629, kif ukoll it-tipi ta’ aċċess permess u l-istruzzjonijiet dwar l-użu u t-
     tħaddim tal-bażi tad-data.

                                                           Artikolu 2
                                                        Ġbir tad-data
     L-Istati Membri għandhom idaħħlu fl-EHDB id-data għall-identifikazzjoni ta’ inġenju
     msemmija fl-Anness 1 ta’ dan ir-Regolament.

                                                           Artikolu 3
                            Aċċess sħiħ għad-data u l-ipproċessar tagħha fl-EHDB
     1. Id-data għandha tiġi aċċessata u pproċessata mill-awtoritajiet kompetenti tal-Istati Membri,
     mill-partijiet kontraenti għall-Konvenzjoni Riveduta għan-Navigazzjoni fuq ir-Renu u mill-
     pajjiżi terzi inkarigati bil-kompiti relatati mal-applikazzjoni tad-Direttivi (UE) 2016/1629 u
     2005/44/KE sabiex tiġi appoġġata l-implimentazzjoni ta’ miżuri amministrattivi għaż-żamma
     tas-sikurezza u għan-navigazzjoni bla xkiel, u sabiex tiġi żgurata l-applikazzjoni tad-Direttiva
     (UE) 2016/1629.

     8
        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali
        Ewropew u lill-Kumitat tar-Reġjuni – Il-Pjan ta’ Azzjoni tal-UE dwar il-Gvern Elettroniku għall-2016-2020 –
        Inħaffu t-trasformazzjoni diġitali tal-amministrazzjoni pubblika (COM/2016/0179 final).
     9
        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali
        Ewropew u lill-Kumitat tar-Reġjuni – Il-Qafas Ewropew għall-Interoperabbiltà – l-Istrateġija ta’
        Implimentazzjoni (COM(2017)134).
     10
        Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-
        protezzjoni ta’ persuni fiżiċi fir-rigward tal-ipproċessar tad-data personali mill-istituzzjonijiet, korpi, uffiċċji u
        aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-
        Deċiżjoni Nru 1247/2002/KE.
     11
        Ir-Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni
        tal-persuni fiżiċi fir-rigward tal-ipproċessar tad-data personali u dwar il-moviment liberu ta’ tali data, u li
        jħassar id-Direttiva 95/46/KE (Regolament Ġenerali dwar il-Protezzjoni tad-Data) (ĠU L 119, 4.5.2016, p. 1).

MT                                                              5                                                                MT
 ---pagebreak---      2. Kull Stat Membru, parti kontraenti għall-Konvenzjoni Riveduta għan-Navigazzjoni fuq ir-
     Renu u pajjiż terz imsemmi fil-paragrafu 1 għandu/għandha jinnotifika/tinnotifika lill-
     Kummissjoni bl-ismijiet u bl-indirizzi tal-awtoritajiet kompetenti msemmija fil-paragrafu 1.
     3. L-Istati Membri għandhom jiżguraw konsistenza bejn id-data miżmuma fir-reġistri
     msemmija fl-Artikolu 17 tad-Direttiva (UE) 2016/1629 u d-data pprovduta fl-EHDB.
     4. L-aċċess sħiħ għall-EHDB għandu jingħata f’konformità mal-Anness 3 ta’ dan ir-
     Regolament.

                                                 Artikolu 4
                                   Aċċess għall-qari biss għall-EHDB
     1. Sabiex jitwettqu miżuri amministrattivi għall-iżgurar tal-ġestjoni tat-traffiku tal-passaġġi
     fuq l-ilma u tal-infrastruttura, għaż-żamma jew għall-infurzar tas-sikurezza tan-navigazzjoni u
     għall-ġbir tad-data statistika, l-aċċess għall-qari biss għall-EHDB jista’ jingħata lill-
     awtoritajiet, minbarra dawk imsemmija fl-Artikolu 3 tal-Istati Membri, tal-partijiet kontraenti
     għall-Konvenzjoni Riveduta għan-Navigazzjoni fuq ir-Renu u ta’ pajjiżi terzi msemmija fl-
     Artikolu 3(1) ta’ dan ir-Regolament.
     2. Kull Stat Membru, parti kontraenti għall-Konvenzjoni Riveduta għan-Navigazzjoni fuq ir-
     Renu jew pajjiż terz għandu/għandha jinnotifika/tinnotifika lill-Kummissjoni bl-ismijiet u bl-
     indirizzi tal-korpi msemmija fil-paragrafu 1, filwaqt li jindika/tindika l-profili tal-utent
     tiegħu/tagħha skont l-Anness 2 ta’ dan ir-Regolament.
     3. L-aċċess għall-qari biss għall-EHDB għandu jingħata f’konformità mal-Anness 4 ta’ dan ir-
     Regolament.
                                                    Artikolu 5
                                 Punt ta’ kuntatt waħdieni għall-EHDB
     1. Kull Stat Membru, parti kontraenti għall-Konvenzjoni Riveduta għan-Navigazzjoni fuq ir-
     Renu u pajjiż terz imsemmija fl-Artikolu 3(1) għandu/għandha jinnomina/tinnomina punt ta’
     kuntatt waħdieni għall-Kummissjoni u għal Stati Membri oħra, sabiex jiġi ffaċilitat l-iskambju
     ta’ informazzjoni dwar il-validazzjoni tal-aċċess f’konformità mal-Artikoli 3 u 4. In-notifiki
     f’konformità mal-paragrafu (2) tal-Artikolu 3 mal-paragrafu (2) tal-Artikolu 4 għandhom isiru
     billi l-informazzjoni rilevanti tiġi rreġistrata fl-EHDB.
     2. Il-punt ta’ kuntatt waħdieni għandu jintgħażel fost l-awtoritajiet kompetenti msemmija fl-
     Artikolu 3(1) ta’ dan ir-Regolament.
     3. Kull Stat Membru, parti kontraenti għall-Konvenzjoni Riveduta għan-Navigazzjoni fuq ir-
     Renu u pajjiż terz imsemmi fl-Artikolu 3(1) ta’ dan ir-Regolament għandu/għandha
     jinnotifika/tinnotifika lill-Kummissjoni bl-ismijiet u bid-dettalji ta’ kuntatt tal-punt ta’ kuntatt
     waħdieni għall-EHDB.

                                                 Artikolu 6
                                               Dħul fis-seħħ
     Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
     f’Il-Ġurnal Uffiċjali tal-Unjoni Ewropea.

MT                                                    6                                                     MT
 ---pagebreak---      Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 20.1.2020

                                              Għall-Kummissjoni
                                              Il-President
                                              Ursula von der LEYEN

MT                                              7                                               MT
 ---documentbreak---           IL-KUMMISSJONI
          EWROPEA

                                Brussell, 20.1.2020
                                C(2020) 255 final

                                ANNEXES 1 to 5

                      ANNESSI

                         tar-

     REGOLAMENT DELEGAT TAL-KUMMISSJONI

       dwar il-Bażi tad-Data Ewropea dwar il-Buq

MT                                                    MT
 ---pagebreak---                                                   ANNESS 1
                            Id-data għall-identifikazzjoni ta’ inġenju
     Il-lista tad-data għall-identifikazzjoni ta’ bastiment kif stabbilit fl-Anness 2 tal-Istandard
     Ewropew applikabbli li jistabbilixxi Rekwiżiti Tekniċi għal bastimenti tan-Navigazzjoni
     Interna, għandha tkun dik li hemm referenza għaliha fl-Anness II tad-Direttiva (UE)
     2016/1629.

                                                  ANNESS 2
                                    Profili tal-utent u drittijiet tal-aċċess
     1.1.     Il-Kummissjoni għandha tagħti drittijiet tal-aċċess lill-utenti individwali li
              jikkorrispondu mal-profili tal-utent stabbiliti fit-Tabella 1.
     1.2.     Il-Kummissjoni tista’ wkoll tagħti aċċess għall-EHDB lill-organizzazzjonijiet
              internazzjonali u lill-awtoritajiet ta’ pajjiż terz, f’konformità mal-Artikolu 19(5)
              tad-Direttiva (UE) 2016/1629 dejjem jekk ir-rekwiżiti stabbiliti fl-Artikolu 46
              tar-Regolament (UE) 2018/1725 ikunu ġew issodisfati. Il-profili tal-utent jew id-
              drittijiet tal-aċċess jistgħu jiġu limitati skont ir-riżultat tal-valutazzjoni tal-livell
              ta’ protezzjoni tad-data personali tal-persuni fiżiċi.

        Profili tal-utent                      Definizzjoni                     Drittijiet tal-aċċess
     Awtorità         taċ- Awtorità kompetenti jew korp ta’                 Aċċess sħiħ
     Ċertifikazzjoni       spezzjoni għall-ħruġ ta’ ċertifikati tal-
     Teknika               Unjoni       għan-navigazzjoni      interna
                           f’konformità mal-Artikolu 6 tad-Direttiva
                           (UE) 2016/1629
                           Jew
                           Korp ta’ spezzjoni għall-ħruġ ta’ ċertifikat
                           skont l-Artikolu 22 tal-Konvenzjoni
                           Riveduta għan-Navigazzjoni fuq ir-Renu
                           Jew
                           Awtorità kompetenti simili tal-pajjiżi terzi
                           li tkun inkarigata b’kompiti relatati mal-
                           applikazzjoni      tad-Direttiva      (UE)
                           2016/1629
                           Jew
                           Awtorità kompetenti għall-ħruġ tan-numru
                           uniku Ewropew ta’ identifikazzjoni tal-
                           bastiment f’konformità mal-Artikolu 18
                           tad-Direttiva (UE) 2016/1629
     Awtorità tal-RIS      Awtorità kompetenti għall-applikazzjoni Aċċess sħiħ (limitat
                           tal-RIS u għall-iskambju internazzjonali għall-applikazzjoni tad-
                           tad-data f’konformità mal-Artikolu 8 tad- Direttiva 2005/44/KE)
                           Direttiva 2005/44/KE
                           Jew
                           Organizzazzjoni assenjata jew b’kuntratt
                           biex topera s-Sistema RIS u biex tipprovdi
                           Servizzi RIS kif definiti fid-Direttiva

MT                                                     2                                                  MT
 ---pagebreak---                               2005/44/KE
     Uffiċċju tal-            Uffiċċji nazzjonali jew internazzjonali          Aċċess għall-qari biss li
     istatistika              responsabbli għall-ġbir tad-data statistika.     jrid jiġi ddeterminat
                                                                               skont ir-riżultat tal-
                                                                               valutazzjoni tal-livell ta’
                                                                               protezzjoni tad-data
                                                                               personali tal-persuni
                                                                               fiżiċi
     Organizzazzjonijiet      Utenti awtorizzati f’organizzazzjonijiet         Aċċess għall-qari biss li
     internazzjonali          internazzjonali                                  jrid jiġi ddeterminat
                                                                               skont ir-riżultat tal-
                                                                               valutazzjoni tal-livell ta’
                                                                               protezzjoni tad-data
                                                                               personali tal-persuni
                                                                               fiżiċi
     Korpi oħra               Il-korpi kollha li jiżguraw il-ġestjoni tat-     Aċċess għall-qari biss
                              traffiku u tal-infrastruttura tal-passaġġi fuq
                              l-ilma, kif ukoll iż-żamma jew l-infurzar
                              tas-sikurezza tan-navigazzjoni,
                              pereżempju:
                              - awtorità kompetenti għall-ġestjoni tat-
                              traffiku
                              - operatur ta’ magħlaq jew ta’ pont
                              - fornitur ta’ servizzi ta’ salvataġġ u ta’
                              emerġenza
                              - awtoritajiet tal-infurzar tal-liġi
                              - korp tal-investigazzjoni tal-aċċidenti
     Persunal tal-            Utenti awtorizzati                               Fornitur tas-soluzzjoni
     Kummissjoni                  (a) responsabbli għaż-żamma tal-EHDB         teknika              għall-
                                  jew                                          funzjonalitajiet kollha;
                                  (b) responsabbli għall-politiki dwar in-     Aċċess għall-qari biss
                                  navigazzjoni interna

                                                 ANNESS 3
                        Aċċess sħiħ għad-data u l-ipproċessar tagħha fl-EHDB
     1. Il-validazzjoni tal-aċċess sħiħ u tal-ipproċessar tad-data fl-EHDB għandha titwettaq kif ġej:
              (a)    tintbagħat talba permezz tal-EHDB għall-ftuħ ta’ kont li jippermetti l-aċċess
                     sħiħ u l-ipproċessar tad-data;
              (b)    il-validazzjoni għandha ssir minn punt ta’ kuntatt waħdieni rilevanti għall-
                     EHDB;
              (c)    l-attivazzjoni tal-kont.
     2. Il-Kummissjoni tista’ tiddiżattiva l-kont jekk l-utent ma jissodisfax ir-rekwiżiti ta’ dan ir-
     Regolament.

                                                 ANNESS 4
                                    Aċċess għall-qari biss għall-EHDB

MT                                                    3                                                      MT
 ---pagebreak---      1. Il-validazzjoni tal-aċċess għall-qari biss għall-EHDB għandha titwettaq kif ġej:
              (a)   tintbagħat talba permezz tal-EHDB għall-ftuħ ta’ kont li jippermetti l-aċċess
                    għall-qari biss għall-bażi tad-data;
              (b)   il-validazzjoni għandha ssir minn punt ta’ kuntatt waħdieni rilevanti għall-
                    EHDB;
              (c)   l-attivazzjoni tal-kont.
     2. Il-Kummissjoni tista’ tiddiżattiva l-kont jekk l-utent ma jissodisfax ir-rekwiżiti ta’ dan ir-
     Regolament.
     3. L-awtoritajiet kompetenti huma responsabbli għall-monitoraġġ u għall-verifika regolari tal-
     aċċess ipprovdut minnhom lill-awtoritajiet imsemmija fl-Artikolu 4(1).
                                                ANNESS 5
                                      Funzjonalitajiet
     Il-funzjonalitajiet li ġejjin għandhom jiġu pprovduti permezz tal-EHDB:
     1.       Verifika tan-numru uniku Ewropew ta’ identifikazzjoni tal-bastiment (ENI) fl-
              EHDB:
     L-EHDB għandha tippermetti lill-awtoritajiet kompetenti jikkontrollaw, jew abbażi ta’ ENI
     jew ta’ data għall-identifikazzjoni ta’ inġenju, jekk inġenju jkunx diġà rreġistrat fis-sistema.
     2.       Konsultazzjoni tad-data fiċ-ċertifikati tal-inġenji:
     L-EHDB għandha tipprovdi aċċess għad-data fiċ-ċertifikati (maħruġa f’konformità mad-
     Direttiva (UE) 2016/1629) tal-inġenji u ta’ data għall-identifikazzjoni ta’ inġenju kif ikunu
     disponibbli mir-reġistri nazzjonali.
     3.       Konsultazzjoni ta’ data dwar kwalunkwe applikazzjoni rifjutata jew pendenti għal
              ċertifikati:
     L-EHDB għandha tipprovdi aċċess għad-data dwar l-istatus (rifjutat jew pendenti) dwar l-
     applikazzjonijiet għal ċertifikati f’konformità mad-Direttiva (UE) 2016/1629.
     4.       Aċċess għal kopja diġitali taċ-ċertifikati ta’ inġenju:
     L-EHDB għandha tipprovdi aċċess għal kopja diġitali taċ-ċertifikati kollha maħruġa mill-
     awtoritajiet kompetenti f’konformità mad-Direttiva (UE) 2016/1629.
     5.       Ġenerazzjoni tal-istatistika:
     L-EHDB għandu jkun fiha karatteristiċi li jipprovdu data għall-utenti awtorizzati biex iwettqu
     tfittxijiet għall-skopijiet ta’ statistika.
     6.       Ġestjoni tal-aċċess tal-utenti:
     L-utenti għandhom jaċċessaw l-EHDB permezz tas-servizz ta’ awtentikazzjoni tal-
     Kummissjoni (EU Login).

MT                                                   4                                                   MT